Кобрынскі Спаскі манастыр

**Кобрынскі Спаскі манастыр** — помнік архітэктуры XVIII стагодзьдзя ў Кобрыні. Знаходзіцца ў цэнтры места, на гістарычнай Базылянскай вуліцы. Пры пабудове быў у юрысдыкцыі Сьвятога Пасаду, цяпер — у валоданьні Маскоўскага патрыярхату. Твор архітэктуры барока. Аб’ект Дзяржаўнага сьпісу гістарычна-культурных каштоўнасьцяў Беларусі.

Комплекс складаўся з мураваных жылых і службовых карпусоў, капліцы. Да нашага часу захаваўся манастырскі корпус з брамай.

## Гісторыя
### Вялікае Княства Літоўскае
Упершыню Спаскі манастыр у Кобрыні ўпамінаецца ў 1465 годзе ў лісьце княгіні кобрынскай Ульляны. У 1501 годзе ўдава князя Івана княгіня Фядора (Тэадора) з Рагатынскіх адпісала манастыру сяло Корчыцы, дзьве карчмы і частку прыбытку з млыну на рацэ Кобрынцы ды іншае. На пачатак XVІ ст. манастыр ужо меў мураваныя жылыя і службовыя карпусы, капліцу.

Манастыр прыняў Берасьцейскую унію. У XVІІ—XVІІІ стагодзьдзях неаднаразова перабудоўваўся. Тут праходзіў Кобрынскі сабор 1626 году. У 1632—1633 гадох яго архімандрытам быў уніяцкі царкоўны дзяяч Рафал Корсак.

### Пад уладай Расейскай імпэрыі
Па трэцім падзеле Рэчы Паспалітай (1795 год), калі Кобрынь апынуўся ў складзе Расейскай імпэрыі, манастыр працягваў дзеяць як уніяцкі. У 1828 годзе пры манастыры адкрылася духоўная вучэльня.

Па гвалтоўнай ліквідацыі Грэцка-Каталіцкай (Уніяцкай) царквы расейскія ўлады зачынілі манастыр. У канцы XIX ст. будынак пацярпеў ад пажару, па якім стаяў у руінах.

### Найноўшы час
У 1920-я гады ўлады міжваеннай Польскай Рэспублікі аднавілі будынак манастыра, у якім разьмясьціўся павятовы суд. У 1962 годзе ў будынку разьмясьціўся савецкі РАУС.

У 2010 годзе будынак манастыра перадалі Беларускаму экзархату Маскоўскага патрыярхату.

## Архітэктура
Помнік архітэктуры барока. Манастырскі корпус — 2-павярховы прастакутны ў пляне, накрыты высокім ламаным дахам будынак (даўжыня 30 м, шырыня 10 м). Сымэтрычны галоўны фасад вылучаецца цэнтральным рызалітам, завершаным фігурным атыкавым франтонам. Фасады дэкаруюцца пілястрамі і фігурнымі філёнгамі вакол прастакутных аконных праёмаў. Верхам сьценаў праходзіць разьвіты карніз.

Усярэдзіне пры ўваходзе шырокія аднамаршавыя сходы. Пачатковы плян будынка зьмяніўся, у левым крыле замуравалі частку акон. У інтэр’еры захаваліся элемэнты барокавага дэкору. Таўшчыня сьценаў 1,2 м, у сутарэньнях больш за 2 м. Перакрыцьці над паверхамі роўныя бэлечныя, над сутарэньнямі — цыліндрычныя скляпеньні.

## Галерэя
### Гістарычная графіка

Kobryń, Bazylanski. Кобрынь, Базылянскі (N. Orda, 1866).jpg|Н. Орда, 1866 г.
Kobryń, Bazylanski. Кобрынь, Базылянскі (N. Orda, 1866) (2).jpg|Н. Орда, 1866 г.
Kobryń, Bazylanski. Кобрынь, Базылянскі (N. Orda, 1866) (3).jpg|Н. Орда, 1866 г.


### Гістарычныя здымкі

Kobryń, Bazylanskaja. Кобрынь, Базылянская (1911).jpg|1911 г.
Kobryń, Bazylanskaja. Кобрынь, Базылянская (1911) (2).jpg|1911 г.
Kobryń, Bazylanski. Кобрынь, Базылянскі (1911).jpg|1911 г.
Kobryń, Muchaviec, Bazylanski. Кобрынь, Мухавец, Базылянскі (1914).jpg|1914 г.


Kobryń, Muchaviec, Bazylanski. Кобрынь, Мухавец, Базылянскі (1914) (2).jpg|1914 г.
Kobryń, Bazylanski. Кобрынь, Базылянскі (1916).jpg|1916 г.
Kobryń, Bazylanski. Кобрынь, Базылянскі (1920-29).jpg|1920-я гг.
Kobryń, Bazylanskaja. Кобрынь, Базылянская (1933).jpg|1933 г.


Kobryń, Bazylanskaja. Кобрынь, Базылянская (1930-39).jpg|1930-я гг.
Kobryń, Bazylanskaja. Кобрынь, Базылянская (1930-39) (2).jpg|1930-я гг.
Kobryń, Bazylanskaja. Кобрынь, Базылянская (1930-39) (3).jpg|1930-я гг.
Kobryń, Bazylanskaja. Кобрынь, Базылянская (1930-39) (4).jpg|1930-я гг.


## Заўвагі

## Крыніцы

## Літаратура
* 

## Вонкавыя спасылкі

* 

Катэгорыя:Сакральныя збудаваньні Кобрыню
Кобрынь
Кобрынь